ZAPISNIK

8. sjednice Vijeća Mjesnog odbora Horvati, održane 3. siječnja 2022. u sjedištu Vijeća Mjesnog odbora Horvati, Horvaćanski trg 2, Horvati, s početkom u 17,00 sati.


NAZOČNI: 

Članovi Vijeća: Dubravko Herceg, Zlatko Katulić, Vjekoslav Palijaš, Martin Širanović i Stjepan Mavračić

Gosti: članovi Vijeća gradske četvrti Brezovica Ivica Mavračić i Zdravko Harmicar, ostali: B.D., M.P. i M.H.

Stručni referent: Stjepan Tomislav Križanić

Predsjednik Vijeća Zlatko Katulić pozdravlja nazočne otvara sjednicu, utvrđuje da su na sjednici nazočni svi članovi (5) Vijeća, te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa sedme sjednice. U raspravi sudjeluju svi članovi.
Dubravko Herceg zatražio je ispravak navedenog, u rečenici iz zapisnika krivo je napisano da su za prenamjenu „(....Mišljenja članova Vijeća Hercega i Mavračića su da je naselju potreban dječji vrtić a prenamjena bi mogla ići samo ako će biti privremena i neće zakočiti izgradnju novog vrtića koji je prioritet za naselje.)“, zatražio je da se upiše da su protiv prenamjene.
Stjepan Mavračić isto tako traži da se uvede da je protiv prenamjene vrtića a ne kako je napisano da je za prenamjenu.
Vjekoslav Palijaš imao je primjedbu na zapisnik, mišljenja je da zapisnik nije dobro napisan i da je zlonamjeran. Rekao je da će na e-mail poslati ispravak zapisnika kako bi trebao biti napisan. 
Napomena: do slanja materijala za 9. sjednicu na službene e-mailove nije došla ispravka zapisnika od strane člana Vijeća – potpredsjednika Palijaš Vjekoslava.
Predsjednik zatvara raspravu i daje na glasanje zapisnik sa sedme sjednice Vijeća Mjesnog odbora Horvati sa gore navedenim ispravcima.

Jednoglasno (5 „za“), prihvaćen je zapisnik sa sedme sjednice sa izmjenama.

Predsjednik otvara raspravu o dnevnome redu. Predlaže se dodatna točka vezana uz korištenje prostora. Predsjednik Vijeća daje na glasanje nadopunu dnevnoga reda.
Jednoglasno (5 „za“) je usvojena nadopuna dnevnoga reda.
Predsjednik Vijeća daje na glasanje dnevni red. 
Jednoglasno (5 „za“) je usvojen 

DNEVNI RED
1. Prijedlog zaključka o raspoloživim javnim prostorima za proširenje kapaciteta dječjih vrtića na području Mjesnog odbora Horvati
2. Zahtjev Karla Jandrečića za korištenje prostora Mjesnog odbora Horvati
3. Pitanja i prijedlozi

Ad. 1. – Prijedlog zaključka o raspoloživim javnim prostorima za proširenje kapaciteta  
              dječjih vrtića na području Mjesnog odbora Horvati

 
Zlatko Katulić otvara prvu točku dnevnoga reda, konstatira da su članovi materijal dobili i da su upoznati sa njime. Informira članove o problematici te objašnjava svoj prijedlog. Otvara raspravu u kojoj su sudjelovali svi članovi Vijeća koji su kroz raspravu objasnili svoje mišljenje o prenamjeni prostora Mjesnog odbora Horvati u privremeni dječji vrtić. 
Zlatko Katulić zatvara raspravu kroz koju su se izdvojila dva prijedloga. Daje na glasanje prvi prijedlog zaključka vezan uz prenamjenu.
Većinom glasova (2 „za“ i 3 „protiv“) prijedlog se ne prihvaća.
ZAKLJUČAK
Prijedlog zaključka o raspoloživim javnim prostorima za proširenje kapaciteta dječjih vrtića na području Mjesnog odbora Horvati

1. Vijeće Mjesnog odbora Horvati razmotrilo je material dostavljen od Gradskog ureda za obrazovanje vezan uz javni prostor prikladan za proširenje kapaciteta vrtića na području Mjesnog odbora.
2. Vijeće Mjesnog odbora Horvati predlaže prenamjenu dijela prostora Mjesnog odbora za potrebe privremenog dječjeg vrtića za naselje Horvati
3. Ovaj se zaključak dostavlja Vijeću Gradske četvrti Brezovica na daljnje postupanje.

	Zlatko Katulić zatražio je da se u Zapisnik imenom i prezimenom unese tko je glasao za, suzdržan i protiv. Svi članovi složili su se sa zahtjevom.
„Za“ prijedlog glasali su: Zlatko Katulić i Martin Širanović.
„Protiv“ prijedloga glasali su: Dubravko Herceg, Vjekoslav Palijaš i Stjepan Mavračić. 
 
Zlatko Katulić daje na glasanje drugi prijedlog zaključka
Većinom glasova (3 „za“ i 2 „suzdržana“) prihvaća se 
ZAKLJUČAK
Prijedlog zaključka o raspoloživim javnim prostorima za proširenje kapaciteta dječjih vrtića na području Mjesnog odbora Horvati

1. Vijeće Mjesnog odbora Horvati razmotrilo je material dostavljen od Gradskog ureda za obrazovanje vezan uz javni prostor prikladan za proširenje kapaciteta vrtića na području Mjesnog odbora.
2. Vijeće Mjesnog odbora Horvati nema adekvatan prostor za proširenje kapaciteta dječjih vrtića na području Mjesnog odbora.
3. Vijeće Mjesnog odbora predlaže da se na području naselja pronađe privatni prostor koji bi se uzeo u najam za potrebe vrtića.
4. Ovaj se zaključak dostavlja Vijeću Gradske četvrti Brezovica na daljnje postupanje.

„Za“ prijedlog glasali su: Dubravko Herceg, Vjekoslav Palijaš i Stjepan Mavračić.  „Suzdržani“ na prijedlog bili su: Zlatko Katulić i Martin Širanović.

Ad. 2. – Zahtjev Karla Jandrečića za korištenje prostora Mjesnog odbora Horvati

Zlatko Katulić otvorio je drugu točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. 
Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 

Z A K LJ U Č A K 
o jednokratnom korištenju prostora mjesne samouprave Horvati

1. Karlu Jandrečiću, Karlovačka cesta 88, 10436 Rakov Potok, 099/392-0777 odobrava se jednokratno korištenje MO Horvati, dana 8. siječnja 2022. od 19:00 do 23:00 sati. 

2. Prostor iz točke 1. ovog zaključka, koristit će Karlo Jandrečić, Karlovačka cesta 88, 10436 Rakov Potok, 099/392-0777, uz plaćanje naknade. 

3. Karlo Jandrečić, Karlovačka cesta 88, 10436 Rakov Potok, obvezuje se postupati sa pažnjom dobrog gospodara u korištenju prostora. 

4. O jednokratnom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.


Ad. 3. -  Pitanja i prijedlozi

Zlatko Katulić otvorio je treću točku dnevnoga reda i otvara raspravu. 
Zlatko Katulić, obzirom da se nitko nije javio za riječ, zatvara točku i završava se sjednica. 

Sjednica je trajala do 18,10 sati


KLASA: 026-02/21-002/2382
URBROJ: 251-06-11-805-22-2
Horvati, 3. siječnja 2022.



Zapisničar
Stjepan Tomislav Križanić




Predsjednik
Vijeća Mjesnog odbora 
Horvati

      Zlatko Katulić, dipl.ing.preh.teh.

